CELEX: 31999D0401
Language: bg
Date: 1999-05-31 00:00:00
Title: Решение на Комисията от 31 май 1999 година за изменение на Решение 95/454/ЕО на Комисията относно определяне на специални условия за внос на рибни продукти и продукти от аквакултури с произход от Република Корея (нотифицирано под номер C(1999) 1403) (текст от значение за ЕИП)

Важна правна забележка

|

31999D0401

Официален вестник n° L 151 , 18/06/1999 стр. 0027 - 0030 специално чешко издание глава 3 том 25 стр. 307  - 310 специално испанско издание глава 3 том 25 стр. 307  - 310 специално унгарско издание глава 3 том 25 стр. 307  - 310 специално литвийско издание глава 3 том 25 стр. 307  - 310 LV.ES глава 3 том 25 стр. 307  - 310 MT.ES глава 3 том 25 стр. 307  - 310 PL.ES глава 3 том 25 стр. 307  - 310 SK.ES глава 3 том 25 стр. 307  - 310 специално словенско издание глава 3 том 25 стр. 307  - 310

		19990531Решение на Комисиятаот 31 май 1999 годиназа изменение на Решение 95/454/ЕО на Комисията относно определяне на специални условия за внос на рибни продукти и продукти от аквакултури с произход от Република Корея(нотифицирано под номер C(1999) 1403)(текст от значение за ЕИП)(1999/401/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти [1], последно изменена с Директива 97/79/ЕО на Съвета [2], и по-специално член 11 от нея,(1) като има предвид, че в член 1 от Решение 95/454/ЕО на Комисията от 23 октомври 1995 г. относно определяне на специални условия за внос на рибни продукти и продукти от аквакултури с произход от Република Корея [3], се посочва, че Ministry of Agriculture, Forestry and Fisheries — National Fisheries Administrations — National Fisheries Products Inspection Station (NFPIS) е компетентният орган в Република Корея, който се занимава с проверката и удостоверява съответствието на рибните продукти и продуктите от аквакултури с изискванията на Директива 91/493/ЕИО;(2) като има предвид, че в резултат от реструктурирането на корейското правителство компетентният орган за здравните сертификати за рибните продукти (NFPIS) е преместен от Министерството на земеделието и горското стопанство към Министерството по морските работи и рибарството, като този нов орган е в състояние ефективно да проверява прилагането на действащото законодателство; като има предвид, че вследствие на това е необходимо да се внесат съответните изменения в наименованието на компетентните органи, цитирани от Комисията в Решение 95/454/ЕО;(3) като има предвид, че е подходящо да се хармонизира текстът на Решение 95/454/ЕО на Комисията с текста на неотдавна приетите решения на Комисията, в които са формулирани специалните условия, регулиращи вноса на рибни продукти и продукти от аквакултури, с произход от някои трети страни;(4) като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Решение 95/454/ЕО се изменя, както следва:1. Член 1 се заменя със следния текст:"Член 1"Ministry of Maritime Affairs and Fisheries — National Fishery Products Inspection Station (NFPIS)" е компетентният орган в Република Корея за проверка и удостоверяване, че рибните продукти и продуктите от аквакултури отговарят на изискванията на Директива 91/493/ЕИО."2. Член 2 се заменя със следния текст:"Член 2Рибните продукти и продуктите от аквакултури с произход от Република Корея, трябва да отговарят на следните условия:1. всяка пратка трябва да бъде придружена от номериран, оригинален здравен сертификат, надлежно попълнен, подписан, датиран и състоящ се от една страница, в съответствие с образеца в приложение А;2. продуктите трябва да произхождат от одобрени предприятия, кораби-фабрики, хладилни складове или регистрирани хладилни кораби, изброени в приложение Б;3. освен в случаите на замразени рибни продукти в насипно състояние и предназначени на производство на консервирани храни, на всички опаковки трябва да са посочени думите "РЕПУБЛИКА КОРЕЯ" и номерът на одобрение/регистрация на предприятието, кораба-фабрика, хладилния склад или хладилния кораб на произход с незаличими букви."3. Приложение А се заменя с приложението към настоящия документ.Член 2Адресати на настоящото решение са държавите-членки.Съставено в Брюксел на 31 май 1999 година.За КомисиятаFranz FischlerЧлен на Комисията[1] ОВ L 268, 24.9.1991 г., стр. 15.[2] ОВ L 24, 30.1.1998 г., стр. 31.[3] ОВ L 264, 7.11.1995 г., стр. 37.--------------------------------------------------19990531ПРИЛОЖЕНИЕ""19990531ПРИЛОЖЕНИЕ А+++++ TIFF ++++++++++ TIFF +++++""--------------------------------------------------